钦定古今图书集成/明伦汇编/官常典/第248卷 > 刘鸿训
## 钦定古今图书集成/明伦汇编/官常典/第248卷 > 刘鸿训

按《明外史》本传：“鸿训，字默成，长山人。万历四十一年
登第。由庶吉士授编修。神、光二宗相继崩，颁诏朝鲜。
甫入境，辽阳陷。鸿训从海道还，沿途收难民，舟重而
败。跳浅沙，入小舟，飘泊三日夜，不得食，廑而免。抵家
遭母丧。服阕，起右中允，进左谕德，父丧归。天启六年
冬，起少詹事，忤魏忠贤，责以久依门户，斥为民。庄烈”
帝即位，拜礼部尚书兼东阁大学士，参预机务。遣行
人召之，三辞不允。崇祯元年四月还朝。当是时，忠贤

白鸿训至，毅然主持次第，斥杨维垣、李恒茂、杨所修、
田景新、孙之獬、阮大铖、徐绍吉、张讷、“李蕃、贾继春、霍
维华等，人情大快。而御史袁弘勋、史𡎊、高捷本由维
垣辈进，思合谋攻去鸿训，则党人可安也。”所修继春、
维垣、大铖，性尤反复，事忠贤牢甚。见帝立知其必败，
辄上疏攻崔呈秀等，为异日地。弘勋辈因藉为口实。
弘勋乃劾鸿训曰：“大学士鸿训报复公行，浃旬之间，
被革职闲住者无虚日。所修继春、维垣夹攻表里奸，
有功无罪，而诛锄自三人始。且军国大事，未暇平章，
惟亟毁《要典》。未毁以前，崔、魏借以空善类。既毁以后，
鸿训又借以殛忠良。以暴易暴，长此安穷？”且言：鸿训
使朝鲜，纳参貂重贿。鸿训奏辨曰：“言官劾维垣诸人，
臣据疏拟闻，未敢瞻顾。若谓臣报复，则臣寅冬起官，
旬日即逐，何德于忠贤而思报之？至《要典》一书，海内
忠臣义士吞声饮泣久矣。臣安敢谓不当毁？”帝知其
诬，谕入直。而锦衣指挥张道濬复佐弘勋攻之。言官
交章劾二人，给事中邓英诋尤力，尽发弘勋赃私，且
言弘勋以千金贽维垣，得御史。帝怒，落弘勋职候勘。
已而捷疏上言：“鸿训斥击奸之所修。维垣”、继春大铖
而不纳。孙之獬流涕，忠言谬主，焚毁《要典》，以便私党
孙慎行进用。帝责以妄言，停其俸三月。鸿训为疏救，
并乞宥弘勋。帝不许。御史吴玉颂鸿训请治捷谗言
乱政罪，帝亦不许。而𡎊复疏攻之，言路多不直。捷、𡎊
二人，亦不安其位而去。七月以四川贼平，加鸿训太
子太保，进文渊阁。帝数召见廷臣，鸿训应对独敏。谓
“民困由吏治，失请。”帝久任责成，以尚书毕自严善治
赋，王在晋善治兵，请帝倚信，帝甚向之。给事中韩一
良言事称旨，帝欲用为佥都御史，寻悔之。鸿训言：“王
言可惜，不宜惜一官。”不听。关门兵以缺饷鼓噪，帝意
责户部，而鸿训请发帑三十万，示不测恩，由是失帝
指。至九月而有改敕书之事。旧例，督京营者，不辖巡
捕军。惠安伯张庆臻总督《京营敕》，独有“兼辖捕营”语，
提督郑其心以侵职论之，命核中书贿改之故，下舍
人田佳璧狱。给事中李觉斯言槁具兵部送之辅臣
审定，令中书缮写。写讫，复审视进呈，兵部及辅臣皆
当问。帝初寘之，而心疑其事。十月御便殿，以问诸阁
臣，诸阁臣谢不知。帝怒，令廷臣劾奏。尚书自严等亦
谢不知。帝益怒。给事中张鼎延及觉斯、御史王道直
咸言庆臻实行贿，不知谁主使。御史玉言：“主使者，鸿
训也。”庆臻曰：“改敕乃中书事，臣实不预知。且增辖捕
卒，取利几何，乃行重贿。”帝叱之。阅兵部揭，有鸿训批
西司房语。佳璧亦供受鸿训指，事遂不可解。侍郎张
凤翔曰：“庆臻行贿改敕，窃弄兵柄，大不敬，无人臣礼。
中书备使令，安敢擅改？”帝怒甚。是日，鸿训适在告，不
入。阁臣李标等合词言鸿训不宜有此，请更察访。帝
曰：“事已大著，何更访为？”即令拟旨。标等逡巡未拟，帝
严促者再，礼部尚书何如宠为鸿训力辨，帝意卒不
可回。乃拟旨鸿训、庆臻并革职候勘。无何，御史田时
震劾鸿训用田仰巡抚四川，纳贿二千金；给事中阎
可陛劾副都御史贾毓祥获用由贿。鸿训、鸿训既数
被重劾，连章力辨。且言“都中神奸狄姓者，诡诓庆臻
千金，致臣无辜受祸。”阁臣韩爌等亦数辨其诬。帝皆
不听，下廷臣议罪。明年正月，吏部尚书王永光等言：
“鸿训、庆臻罪无可辞，而律有《议贵条》，请宽贷。兵部尚
书在晋、职方郎中苗思顺赃证未确，难悬坐。”帝不许，
竟谪鸿训戍代州，在晋、思顺并削籍。庆臻以世臣，停
禄三年。鼎延、觉斯道直、玉时震以直言，增秩一级。鸿
训居政府，锐意任事，帝有所不可，退辄曰：“主上毕竟
是冲主。”帝闻，深衔之，故欲寘之死，赖大臣力救，得稍
宽云。七年五月，卒戍所。福王时，复官。